Sorge en Laste | Die Lewegewer
#GEBEDE, #JESUS, #KIND VAN GOD, #LEWE, #LIEFDE, #VREDE, #WAARHEID
Sorge en Laste
21 Aug 2007 Thomas	1 Kommentaar
Jy hoef nie verlore en bang te wees nie ook nie alleen deur probleme te gaan nie. Jy kan Jesus se hand neem dan stap Hy saam met jou terwyl jy al jou probleme en sorge na God se troonkamer neem. Daar trek jy dit uitmekaar en verduidelik aan Hom elke detail van alles wat jou onderkry. Los dit dan daar by Sy voete – moet nou nie weer met die goed uitstap nie, bly gerus langer en maak seker dat jy alles by Sy voete laat…
Jy moet leer om Jesus se aangesig te soek, Sy krag te soek, Sy teenwoordigheid te soek in alles.
Wherever Jesus comes He establishes rest. The rest of perfection of activity that is never conscious of itself.
Want Hy is naby jou, binne in jou en Hy nooi jou om alles met Hom te deel – netso kan jy Hom ook nooi om alles met jou te deel.
… Naby jou is die woord, in jou mond en in jou hart. Dit is die woord van die geloof wat ons verkondig
Want Ek weet watter gedagtes Ek aangaande julle koester, spreek die HERE, gedagtes van vrede en nie van onheil nie, om julle ‘n hoopvolle toekoms te gee. Dan sal julle My aanroep en heengaan en tot My bid, en Ek sal na julle luister. En julle sal My soek en vind as julle na My vra met julle hele hart.
So besorg is ons God oor elkeen van ons dat ons met vrymoedigheid na Hom kan gaan en al ons laste en bekommernis op Hom kan werp… (1 Petrus 5:7.) Hierdie inskrywing “Someone to Pick Us Up Every Day” is ‘n baie mooi beskrywing van hoe ons op ons Here en God kan en moet vertrou.
Bet. Vertrou op die HERE, en doen wat goed is; bewoon die aarde en beoefen getrouheid, en verlustig jou in die HERE; dan sal Hy jou gee die begeertes van jou hart.
Previous PostObedienceNext PostWho is she?
One thought on “Sorge en Laste”
23 Aug 2007 om 08:27
Ja, ons kan Hom ten volle vertrou met al ons seer, blydskap, pyn, teleurstellings, vreugdes ens…